**Rámcová zmluva**

uzatvorená v zmysle ust. 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len ako „**Zmluva**“)

medzi

**Hlavné mesto Slovenskej republiky Bratislava**, so sídlom Primaciálne námestie 1, 814 99 Bratislava, IČO: 00 603 481, zastúpenie: Ing. Tatiana Kratochvílová, prvý námestník primátora v zmysle Rozhodnutia č. 6/2021 primátora hlavného mesta Slovenskej republiky Bratislavy o podpisovaní písomností a právnych dokumentov (Podpisový poriadok), bankové spojenie: Československá obchodná banka, a.s., číslo účtu (IBAN): SK37 7500 0000 0000 2582 9413

(ďalej len ako „**Objednávateľ**“)

a

**Obchodné meno predávajúceho**, sídlo predávajúceho, IČO predávajúceho, zastúpenie predávajúceho, registrácia predávajúceho v OR, banková spojenie na predávajúceho

(ďalej len ako „**Zhotoviteľ**“)

(Objednávateľ a Zhotoviteľ spolu ďalej len ako „**Zmluvné strany**“ alebo samostatne aj ako „**Zmluvná strana**“)

**Preambula**

Táto Zmluva sa uzatvára ako výsledok zadávania nadlimitnej zákazky podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZVO**“) na predmet zákazky s názvom „Výroba a dovoz informačných tabúľ pre parkovaciu politiku“, ktorá bola vyhlásená zverejnením Oznámenia o vyhlásení verejného obstarávania č. xxx – MST, vo Vestníku verejného obstarávania č. xxx/2021 zo dňa XX.XX.2021.

Zmluvné strany berú na vedomie, že Kupujúci podľa § 11 ods. 1 ZVO nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Kupujúci pred podpisom Zmluvy overil, že Predávajúci a/alebo subdodávateľ, ktorý sa podieľa na plnení predmetu Zmluvy, je zapísaný v registri partnerov verejného sektora v zmysle § 11 ZVO.

**Článok I**

**Predmet Zmluvy**

1. Predmetom tejto Zmluvy je rámcová úprava vybraných právnych vzťahov, práv a povinností Zmluvných strán v súvislosti s vykonaním diela: výroba a dodanie informačných tabúľ vrátane ich súčastí a príslušenstva (ďalej len ako „**Dielo**“). Dielo je bližšie špecifikované v Prílohe č. 1 tejto Zmluvy.
2. Tie práva a povinnosti, ktoré nie sú výslovne upravené touto Zmluvou sa spravujú príslušnými ustanoveniami zákona č. 513/1991 Zb. Obchodný zákonník v znení neskorších predpisov (ďalej len ako „**ObZ**“), zákonom č. 40/1964 Zb. Občiansky zákonník v znení neskorších predpisov (ďalej len ako „**OZ**“) ako aj inými všeobecne záväznými právnymi predpismi.

**Článok II**

**Povinnosti Zmluvných strán**

1. Zhotoviteľ sa zaväzuje podľa aktuálnych potrieb Objednávateľa a na základe jeho pokynov a písomných objednávok dodať pre Objednávateľa Dielo bez vád, v súlade s ustanoveniami tejto Zmluvy jej príloh a ponukou Zhotoviteľa v procese verejného obstarávania.
2. Za Dielo bez vád sa považuje Dielo, ktorý kvalitatívne a kvantitatívne zodpovedá tejto Zmluve a objednávkam Objednávateľa.
3. Objednávateľ sa zaväzuje zaplatiť Zhotoviteľovi za riadne a včas dodané Dielo bez vád odmenu v lehotách podľa tejto Zmluvy.
4. Zmluvné strany sa zaväzujú poskytnúť si vzájomne všetku súčinnosť, ktorú od nich možno spravodlivo požadovať, tak aby bol naplnený účel tejto Zmluvy.
5. Zmluvné strany sa zaväzujú plniť si svoje povinnosti riadne a včas a predchádzať vzniku akejkoľvek škody na majetku Zmluvných strán, majetku a zdraví tretích osôb alebo na životnom prostredí.

**Článok III**

**Finančný rámec**

1. Zmluvné strany berú na vedomie, že finančný rámec tejto Zmluvy, tzn. celková maximálna odmena zaplatená Objednávateľom za riadne a včas dodané Dielo bez vád, predstavuje sumu 68 000 € bez dane z pridanej hodnoty, pričom platí, že Objednávateľ nie je povinný túto sumu vyčerpať.
2. Do sumy podľa článku III ods. 1 tejto Zmluvy sa zarátavajú všetky sumy uhradené Objednávateľom v súvislosti s touto Zmluvou.

**Článok IV**

**Objednávka**

1. Pre účely tejto Zmluvy sa pod pojmom „**Objednávka**“ rozumie písomná žiadosť Objednávateľa o vykonanie Diela, ktorá bude obsahovať:
2. označenie Zmluvných strán,
3. špecifikácia Diela,
4. odmena za dodanie Diela,
5. miesto dodania Diela,
6. termín dodania Diela,
7. dátum vystavenie Objednávky,
8. meno a priezvisko osoby oprávnenej vystaviť Objednávku.
9. Odmena uvedená v Objednávke bude vypočítaná na základe jednotkových cien za dodanie Diela uvedených v Prílohe č. 1 tejto Zmluvy.
10. Objednávateľ je oprávnený Objednávku doručiť Zhotoviteľovi prostredníctvom poštového podniku, kuriéra na adresu sídla Zhotoviteľa alebo elektronickou poštou (mailom) na adresu: sd@bratislava.sk.
11. Objednávka sa považuje za doručenú:
12. dňom jej prevzatia Zhotoviteľom,
13. dňom vrátenia Objednávky Objednávateľovi v prípade jej neprevzatia Zhotoviteľom alebo nedoručenia Objednávky z dôvodu nesprávnej/neaktuálnej adresy Zhotoviteľa,
14. deň nasledujúci po jej odoslaní elektronickou poštou (mailom),

a to aj v prípade, ak sa Zhotoviteľ s Objednávkou neoboznámil.

1. Zhotoviteľ je oprávnený vyjadriť sa k Objednávke do dvoch pracovných dní odo dňa jej doručenia. V prípade, ak sa Zhotoviteľ k Objednávke nevyjadrí, má sa za to, že Objednávka je kompletná a Zhotoviteľ ju akceptuje v celom jej obsahu.
2. Dohoda Zmluvných strán o zmene obsahu Objednávky musí mať písomnú formu.

**Článok V**

**Dodacie podmienky**

1. Zhotoviteľ dodá Dielo vo vlastnom mene, na vlastnú zodpovednosť a v súlade s touto Zmluvou. Zhotoviteľ sa zaväzuje, že dodané Dielo bude nové, nepoužité, neopotrebované a bez vád a to vrátane všetkých dokladov, ktoré sa k Dielu vzťahujú (napr. záručné listy, protokoly, technickú dokumentáciu a pod.), resp. iného príslušenstva nevyhnutného na riadne užívanie Diela.
2. Zmluvné strany sa dohodli, že Zhotoviteľ dodá Dielo v lehote podľa Objednávky alebo dohody Zmluvných strán podľa článku IV ods. 6 tejto Zmluvy, najneskôr do 3 dní od obdržania Objednávky.
3. Zhotoviteľ je povinný informovať Objednávateľa bez zbytočného odkladu o skutočnosti, že bude v omeškaní s dodaním Diela.
4. Miesto dodania Diela bude záväzne Uvedené v Objednávke, ak z dohody Zmluvných strán podľa článku IV ods. 6 tejto Zmluvy nevyplýva niečo iné.
5. Dielo sa považuje za dodané a odovzdané okamihom jeho prevzatia Objednávateľom a podpísania dodacieho listu Zmluvnými stranami, v ktorom bude výslovne uvedené, že Dielo nevykazuje vady. Týmto okamihom nadobúda Objednávateľ vlastnícke právo k Dielu a zároveň na neho prechádza nebezpečenstvo škody na Diele. Kópia dodacieho listu bude prílohou príslušnej faktúry podľa tejto Zmluvy.
6. V prípade, ak Dielo pri odovzdaní vykazuje vady, ktoré bránia jeho riadnemu užívaniu Objednávateľom, je Objednávateľ oprávnený odmietnuť Dielo prevziať a to sa nepovažuje za dodané a odovzdané.
7. V prípade, ak Dielo pri odovzdaní vykazuje vady, ktoré nebránia jeho riadnemu užívaniu Objednávateľom, je Objednávateľ oprávnený Dielo prevziať a používať. Dielo sa nepovažuje za dodané a odovzdané.
8. V prípade, ak Dielo pri odovzdávaní vykazuje vady podľa článku V ods. 6 a 7 tejto Zmluvy, je Zhotoviteľ povinný vady Diela odstrániť v lehote určenej Objednávateľom. Dielo sa bude považovať za dodané a odovzdané dňom odstránenia všetkých zistených vád.

**Článok VI**

**Ďalšie povinnosti Zhotoviteľa**

* 1. Zhotoviteľ je povinný dodať Dielo v lehotách, v rozsahu a špecifikácii podľa tejto Zmluvy a jej príloh.
	2. Zhotoviteľ sa zaväzuje, že Dielo bude bez zaťaženia akýmkoľvek právom tretej osoby.
	3. Zhotoviteľ zodpovedá za kompletnosť, kvalitu a množstvo dodaného Diela podľa tejto Zmluvy.
	4. Zhotoviteľ zodpovedá za vady Diela v zmysle ust. § 560 a nasl. ObZ po dobu 60 mesiacov, pričom platí, že záručná doba plynie pre každý jedno dodané Dielo samostatne odo dňa jeho dodania a odovzdania podľa článku V tejto Zmluvy.
	5. Zhotoviteľ nezodpovedá za vady spôsobené neodbornou manipuláciou s Dielom zo strany Objednávateľa.
	6. Objednávateľ je povinný vadu Diela oznámiť Zhotoviteľovi bez zbytočného odkladu po jej zistení, elektronicky, prostredníctvom elektronickej pošty (mailu) na kontaktné osoby uvedené v článku VI ods. 10 tejto Zmluvy.
	7. Zhotoviteľ je povinný začať s odstraňovaním každej vady, za ktorú zodpovedá, najneskôr do 3 dní po jej oznámení Objednávateľom a odstrániť vadu v nasledovných lehotách:
		1. do 2 kalendárnych dní odo dňa jej oznámenia Objednávateľa v prípade odstrániteľnej vady,
		2. v prípade neodstrániteľnej vady je Zhotoviteľ povinný dodať pre Objednávateľa bezodplatne náhradné Dielo rovnakej špecifikácie podľa Objednávky a to do 5 kalendárnych dní odo dňa oznámenia vady Objednávateľom.
	8. Zhotoviteľ je oprávnený v každom prípade výskytu vady Diela odstrániť vadu Diela bezodplatným vykonaním náhradného Diela pre Objednávateľa bez vád rovnakej špecifikácie podľa Objednávky.
	9. V prípade, ak Zhotoviteľ poruší niektorú z povinností podľa článku VI ods. 7 tejto Zmluvy, je Objednávateľ oprávnený zadať odstránenie vady Diela a/alebo dodanie Diela tretej osobe v plnom rozsahu na náklady Zhotoviteľa. Nárok Objednávateľa na náhradu škody spôsobenej porušením týchto povinností Zhotoviteľom a nárok Objednávateľa na zaplatenie zmluvnej nie je týmto dotknutý.
	10. Zmluvné strany sa dohodli, že ako kontaktné osoby určujú:
		1. za Objednávateľa: meno, priezvisko, mail, telefón,
		2. za Predávajúceho: meno, priezvisko, mail, telefón.
	11. Zmenu kontaktnej osoby sú Zmluvné strany povinné oznámiť druhej Zmluvnej strane písomne, bez zbytočného odkladu, prípadne v dostatočnom predstihu.

**Článok VII**

**Odmena**

* 1. Cena za Dielo (ďalej len „**Cena**“) je uvedená položkovite v Prílohe č. 1 k tejto Zmluve. Cena je konečná, jednostranne nemenná a sú v nej obsiahnuté všetky oprávnené náklady Zhotoviteľa súvisiace s plnením jeho povinností podľa tejto Zmluvy vrátane primeraného zisku.
	2. Odmena za dodanie Diela (ďalej len „**Odmena**“) podľa Objednávky je určená ako súčin položiek Diela podľa Objednávky a Ceny.
	3. Objednávateľ je povinný uhradiť Odmenu na základe faktúry vystavenej a preukázateľne doručenej Objednávateľovi.
	4. Právo na zaplatenie Odmeny Zhotoviteľovi vzniká a Zhotoviteľ je oprávnený vystaviť faktúru na Odmenu po riadnom dodaní a odovzdaní Diela podľa Objednávky Objednávateľovi podľa článku V tejto Zmluvy, odovzdaní všetkej technickej dokumentácie, ktorá sa vzťahuje k Dielu, po prevzatí Diela Objednávateľom a po podpísaní dodacieho listu Objednávateľom.
	5. Zhotoviteľ je povinný vystaviť faktúru s uvedením jednotkových Cien v súlade so zákonom č. 222/2004 Z. z. o dani z pridanej hodnoty v znení neskorších predpisov a zákonom č. 431/2002 Z. z. o účtovníctve v znení neskorších predpisov a doručiť ju Objednávateľovi na adresu jeho sídla uvedenú v záhlaví tejto Zmluvy. Prílohou príslušnej faktúry bude aj kópia dodacieho listu podpísaného Objednávateľom podľa tejto Zmluvy.
	6. Splatnosť faktúry je 30 dní odo dňa jej preukázateľného doručenia Objednávateľovi.
	7. V prípade, ak doručená faktúra nebude obsahovať náležitosti stanovené touto Zmluvou alebo zákonom a/alebo bude obsahovať iné nesprávnosti, je Objednávateľ oprávnený v lehote splatnosti vrátiť ju s pripomienkami Zhotoviteľovi na prepracovanie. V čase vrátenia faktúry Objednávateľom sa plynutie lehoty splatnosti faktúry prerušuje. Nová lehota splatnosti faktúry začne plynúť odo dňa doručenia novej/opravenej faktúry Objednávateľovi.
	8. Objednávateľ je povinný fakturovanú Odmenu zaplatiť, a to bezhotovostným prevodom na bankový účet Zhotoviteľa uvedený v záhlaví tejto zmluvy. Zmenu čísla bankového účtu je Zhotoviteľ povinný písomne oznámiť Objednávateľovi. Povinnosť Objednávateľa zaplatiť Odmenu je splnená odpísaním sumy Odmeny z účtu Objednávateľa.
	9. Zmluvné strany berú na vedomie, že Objednávateľ neposkytuje preddavky ani zálohové platby.
	10. Zmluvné strany berú na vedomie, že Zhotoviteľ nie je oprávnený požadovať od Objednávateľa alebo účtovať Objednávateľovi náhradu bankových alebo iných poplatkov.

**Článok VIII**

**Subdodávatelia a iné osoby**

* 1. V prípade, ak sa na plnení povinností Zhotoviteľa podľa tejto Zmluvy budú podieľať akákoľvek tretia osoba, subdodávateľ Zhotoviteľa (ďalej len „**Subdodávateľ**“), Zhotoviteľ uvedie údaje o všetkých Subdodávateľoch a osobách oprávnených konať v mene Subdodávateľov v rozsahu meno a priezvisko, adresa pobytu, dátum narodenia. Zoznam Subdodávateľov bude tvoriť Prílohu č. 4 tejto Zmluvy len v prípade, ak Zhotoviteľ uvedie, že na plnení jeho povinností podľa tejto Zmluvy sa budú podieľať Subdodávatelia. V opačnom prípade sa Príloha č. 4 tejto Zmluvy vypúšťa.
	2. V prípade, ak počas trvania Zmluvy dôjde k ukončeniu spolupráce medzi Zhotoviteľom a Subdodávateľom, je Zhotoviteľ povinný o tejto skutočnosti informovať Objednávateľa. Subdodávateľ môže byť nahradený len s predchádzajúcim písomným súhlasom Objednávateľa. Pred zmenou Subdodávateľa predloží Zhotoviteľ Objednávateľovi písomnú žiadosť o súhlas, ktorej prílohou budú doklady podľa článku VIII ods. 1 tejto Zmluvy a doklady preukazujúce spôsobilosť nového Subdodávateľa, ak sa uplatňuje.
	3. Zhotoviteľ zodpovedá za plnenie povinností podľa tejto Zmluvy Subdodávateľom tak, ako keby plnenie povinností podľa tejto Zmluvy realizoval sám Zhotoviteľ.
	4. Plnenie povinností podľa tejto Zmluvy prostredníctvom iných osôb ako osôb určených podľa tohto článku sa považuje za podstatné porušenie tejto Zmluvy zo strany Zhotoviteľa a zakladá právo Objednávateľa na okamžité odstúpenie od Zmluvy bez poskytnutia dodatočnej lehoty na nápravu.

**Článok IX**

**Nelegálne zamestnávanie**

* 1. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.
	2. Zhotoviteľ vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy.
	3. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

**Článok X**

**Zmluvné pokuty**

* 1. V prípade omeškania Zhotoviteľa a dodaním a odovzdaním Diela podľa Objednávky, je Objednávateľ oprávnený účtovať Zhotoviteľovi zmluvnú pokutu vo výške 0,05 % Odmeny za každý aj začatý deň omeškania.
	2. Ak Zhotoviteľ neodstráni vadu Diela v lehote podľa článku VI ods. 7 písm. a) tejto Zmluvy, je Objednávateľ oprávnený účtovať Zhotoviteľovi zmluvnú pokutu vo výške 5 % z Ceny vadného Diela za každý deň omeškania s odstránením vady Diela, a to za každú vadu samostatne.
	3. Ak Zhotoviteľ v lehote podľa článku VI ods. 7 písm. b) tejto Zmluvy nedodá pre Objednávateľa náhradné Dielo, je Objednávateľ oprávnený účtovať Zhotoviteľovi zmluvnú pokutu vo výške 5 % z Ceny vadného Diela za každý deň omeškania s vykonaním náhradného Diela.
	4. V prípade, ak sa ktorékoľvek z vyhlásení Zhotoviteľa podľa článku IX tejto Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia Diela prostredníctvom Zhotoviteľom nelegálne zamestnávaných osôb, je Objednávateľ oprávnený účtovať Zhotoviteľovi zmluvnú pokutu vo výške 130% výšky sankcie uloženej Objednávateľovi.
	5. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty v znení neskorších predpisov, vznikne Objednávateľovi nárok na zmluvnú pokutu voči Zhotoviteľovi vo výške 130 % výšky daňovej povinnosti, ktorá takto Objednávateľovi vznikla.
	6. V prípade, ak sa Objednávateľ dostane do omeškania s uhradením Odmeny podľa tejto Zmluvy, je Zhotoviteľ oprávnený účtovať úrok z omeškania vo výške 0,05 % z dlžnej sumy za každý, aj začatý deň omeškania.
	7. Všetky zmluvné pokuty je Objednávateľ oprávnený započítať s existujúcim alebo budúcim záväzkom voči Zhotoviteľovi, a to aj z iného existujúceho alebo budúceho zmluvného vzťahu.
	8. Zaplatenie zmluvnej pokuty nemá vplyv na nárok Objednávateľa na náhradu škody, ktorá mu vznikla porušením zmluvnej povinnosti zo strany Zhotoviteľa zabezpečenej zmluvnou pokutou.
	9. Zaplatenie zmluvnej pokuty a/alebo náhrady škody nezbavuje Zhotoviteľa povinnosti zabezpečenej zmluvnou pokutou.
	10. Sankcie za porušenie povinností zmluvných strán budú predmetom samostatnej penalizačnej faktúry. Ustanovenia článku VII tejto Zmluvy týkajúce sa fakturácie zmluvnej pokuty a splatnosti penalizačnej faktúry sa použijú primerane.

**Článok XI**

**Trvanie a zánik Zmluvy**

1. Táto Zmluva sa uzatvára na dobu určitú v trvaní 12 mesiacov odo dňa jej účinnosti alebo vyčerpaním finančného rámcu podľa článku III tejto Zmluvy.
2. Uplynutím doby trvania Zmluvy podľa článku XI ods. 1 tejto Zmluvy nie sú dotknuté tie práva a povinnosti Zmluvných strán, ktoré môžu trvať aj po jej uplynutí, najmä, nie však výlučne, právo na náhradu škody, právo na zmluvnú pokutu, a zodpovednosť za škodu.
3. Objednávateľ, okrem dôvodov na odstúpenie podľa Obchodného zákonníka, môže odstúpiť od tejto Zmluvy z nasledovných dôvodov na strane Zhotoviteľa:
4. ak má akékoľvek dodané Dielo alebo jeho časť právne vady,
5. ak Zhotoviteľ nedodá Dielo v množstve, kvalite, vyhotovení a s vlastnosťami, ktoré určuje táto Zmluva,
6. ak je Zhotoviteľ v omeškaní s dodaním Diela v termínoch podľa tejto Zmluvy,
7. ak Zhotoviteľ neodstráni vady Diela ani v dodatočne poskytnutej lehote zo strany Objednávateľa; ustanovenie článku VI ods. 7 tejto Zmluvy nie je týmto dotknuté,
8. ak Zhotoviteľ nedodrží povinnosť uvedenú v článku VIII ods. 4 tejto Zmluvy,
9. z dôvodov uvedených v § 19 ZVO.
10. Zhotoviteľ, okrem dôvodov na odstúpenie podľa Obchodného zákonníka, môže odstúpiť od tejto Zmluvy, ak je Objednávateľ v omeškaní s plnením si svojich peňažných záväzkov podľa tejto Zmluvy o viac ako 30 dní.
11. Bez ohľadu na vôľu Zmluvných strán, k ukončeniu tejto Zmluvy dôjde tiež:
12. dňom právoplatnosti rozhodnutia príslušného súdu, ktorým súd vyhlási konkurz na majetok Zhotoviteľa,
13. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Zhotoviteľa pre nedostatok majetku,
14. dňom právoplatnosti rozhodnutia príslušného súdu, ktorým súd povolí reštrukturalizáciu Zhotoviteľa,
15. Zhotoviteľ ako obchodná spoločnosť bude zrušený bez likvidácie alebo Zhotoviteľ ako obchodná spoločnosť vstúpi do likvidácie,
16. zánikom Zhotoviteľa bez právneho nástupcu.
17. Odstúpenie od Zmluvy je účinné dňom doručenia písomného oznámenia o odstúpení druhej Zmluvnej strane.
18. Odstúpenie od Zmluvy bez ohľadu na Zmluvnú stranu, ktorá od Zmluvy odstúpila, sa netýka práva odstupujúcej Zmluvnej strany na zaplatenie zmluvnej pokuty a náhrady škody spôsobenej porušením zmluvnej povinnosti, zodpovednosti za vady a plynutia záručnej doby a ustanoveniam o licencii.

**Článok XII**

**Záverečné ustanovenia**

1. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa v súlade s platnými právnymi predpismi Slovenskej republiky.
2. Táto Zmluva môže byť menená výlučne formou písomných a očíslovaných dodatkov, podpísaných Zmluvnými stranami a v súlade s § 18 ZVO.
3. Ak sa niektoré ustanovenie tejto Zmluvy stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú bezodkladne písomným dodatkom nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanoveniu a účelu tejto Zmluvy. Do doby uzavretia písomného dodatku platí zodpovedajúca úprava všeobecne záväzných právnych predpisov.
4. Zhotoviteľ nie je oprávnený previesť práva a povinnosti vyplývajúce z tejto Zmluvy na tretiu osobu, a ani jednostranne započítať vzájomné pohľadávky vyplývajúce z tejto Zmluvy bez predchádzajúceho písomného súhlasu Objednávateľa.
5. Akékoľvek spory a nároky vyplývajúce z tejto Zmluvy alebo s ňou súvisiace sa budú riešiť predovšetkým rokovaním a dohodou Zmluvných strán v dobrej viere a s dobrým úmyslom. Zmluvné strany sa dohodli, že v prípade, ak akékoľvek spory alebo nároky vyplývajúce z tejto zmluvy alebo s ňou súvisiace nevyriešia dohodou, rozhodne o nich vecne a miestne príslušný súd.
6. Táto Zmluva je vyhotovená v 4 originálnych rovnopisoch, pričom Zhotoviteľ dostane jedno (1) vyhotovenie a Objednávateľ tri (3) vyhotovenia.
7. Neoddeliteľnou súčasťou tejto Zmluvy sú nasledovné prílohy:
8. Príloha č. 1 – Technická špecifikácia Diela,
9. Príloha č. 2 – Katalógové listy,
10. Príloha č. 3 – Cenová kalkulácia,
11. Príloha č. 4 – Zoznam subdodávateľov.
12. Zmluvné strany vyhlasujú, že si túto Zmluvu prečítali, vzájomne vysvetlili, jej obsahu porozumeli a na znak súhlasu s ňou ju slobodne, vážne, dobrovoľne, s určitosťou, nie v tiesni a za nápadne nevýhodných podmienok vlastnoručne podpísali, a sú si plne vedomí následkov z nej vyplývajúcich.

Objednávateľ

V Bratislave, dňa

................................................................

Ing. Tatiana Kratochvílová

prvý námestník primátora

Zhotoviteľ

V Bratislave, dňa

................................................................

meno priezvisko

funkcia